Suometar (nimi)

Suometar on suomalainen naisen etunimi, joka varsinaisesti tarkoittaa suomalaista naista. Nimenä se on tullut käyttöön virolaisen Salme-kansanrunon vaikutuksesta, jonka Elias Lönnrot 1830-luvulla suomensi nimellä Suomettaren kosijat.  Vuonna 1847 nimi Suometar tuli käyttöön myös tuolloin perustetun suomenkielisen sanomalehden nimenä, joka oli myöhemmän Uuden Suomen edeltäjä.

Suomettaren nimipäivä on 8. huhtikuuta, joka on myös Suoman nimipäivä. Nimipäivästä huolimatta Suometar on jäänyt todella harvinaiseksi etunimeksi: 1900-luvun alusta vuoden 2019 loppuun mennessä Suomessa on Digi- ja väestötietoviraston tietojen mukaan 179 henkilöä saanut nimen Suometar. Ensimmäiseksi etunimeksi sitä ei ainakaan vuosien 1965 ja 2016 välisenä aikana annettu kenellekään.

Lähteet

Etunimet